इस योजना के अनुसार, डाकघर दो प्रकार की फ्रेंचाइजी की सुविधा प्रदान करता है: एक फ्रेंचाइजी आउटलेट और दूसरी डाक एजेंटों की फ्रेंचाइजी। आप इनमें से कोई भी फ्रेंचाइजी चुन सकते हैं।\r\rआउटलेट फ़्रैंचाइजी आम तौर पर उन क्षेत्रों में खोली जा सकती है जहा डाकघर नहीं हैं, जबकि डाक एजेंट फ़्रैंचाइजी में ऐसे एजेंट होते हैं जो ग्रामीण और शहरी क्षेत्रों में घर-घर स्टेशनरी और डाक टिकट वितरित करते हैं।\r\rभारतीय डाकघर फ्रेंचाइजी योजना के लिए आपको इंडिया पोस्ट की आधिकारिक वेबसाइट के माध्यम से आवेदन करना होगा। इसके बाद आपको वेबसाइट से फॉर्म डाउनलोड करना होगा। फार्म डाउनलोड करने के बाद उसे भरकर जमा कर देना है। इसके अलावा, आपको इंडिया पोस्ट अधिसूचना को ध्यान से पढ़ना और आवेदन करने से पहले नियम और शर्तों को ठीक से समझ लेना चाहिए। आपके चुने जाने के बाद, आपको एक समझौता ज्ञापन पर हस्ताक्षर करना होगा और फिर आप ग्राहकों की सेवा करने के लिए तैयार होंगे।